Ως μέλος της φυλής Κάρουκ,
το όρος Σάστα είναι ο τελικός προορισμός για τις προσευχές μας.
Δεν κοιτάμε ψηλά όταν προσευχόμαστε, κοιτάμε προς το όρος Σάστα.
Εμείς οι ιθαγενείς έχουμε μέρη της φύσης
που δεν είναι για μας.
Η κορυφή του όρους Σάστα, τα μεγάλα υψόμετρα
είναι μέρη όπου κατοικούν τα πνεύματα.
Πολλοί ιθαγενείς Αμερικανοί
περιγράφουν το όρος Σάστα ως ναό ή εκκλησία των δημιουργών.
Και όπως κάποια μέρη των ναών είναι απαγορευμένα,
έτσι και το υψόμετρο πάνω από τα δέντρα.
Οι ιθαγενείς έλεγαν ότι αν χτίσεις κάτι εκεί πάνω,
το βουνό θα το καταστρέψει.
Το 1959 κατασκευαστές νοίκιασαν γη από τον εθνικό δρυμό Σάστα Τρίνιτι,
για να χτίσουν το Σκι Μπόουλ,
το μεγαλύτερο θέρετρο σκι στις ΗΠΑ,
στην κορυφή του όρους Σάστα.
Το θεωρούμε ιερό βουνό
κι αυτό το χιονοδρομικό κέντρο ήταν παραβίαση.
Το 1971 το καταφύγιο του χιονοδρομικού πήρε φωτιά και κάηκε ολοσχερώς.
Και μια τεράστια χιονοστιβάδα κατέστρεψε τον κεντρικό αναβατήρα στο όρος Σάστα.
Οι άνθρωποι νομίζουν ότι είναι πιο έξυπνοι από τη φύση.
Τους έχω άσχημα νέα.
Δεν θα νικήσουν ποτέ.
Διάφορα μέρη σ' αυτό το βουνό
κρύβουν μυστήρια που οι άνθρωποι δεν θα καταλάβουν ποτέ.
ΠΕΡΙΕΡΓΑ ΑΡΧΕΙΑ ΓΕΝΝΟΥΝ ΕΡΩΤΗΜΑΤΑ
ΑΝΕΞΗΓΗΤΑ
Στη Βόρεια Καλιφόρνια, το όρος Σάστα έχει υψόμετρο πάνω από 4.000 χιλιόμετρα.
Τα μυστήρια του δεν τελειώνουν
με την καταστροφή του χιονοδρομικού καταφυγίου.
Εδώ και χιλιάδες χρόνια,
το όρος Σάστα αποτελεί πνευματικό κέντρο.
Αναζητητές ισχυρίζονται ότι κάποια δύναμη τους καλεί στο βουνό.
Είναι απλώς σύμπτωση;
Ή μήπως το βουνό έχει κάποια δύναμη που δεν μπορούμε να αντιληφθούμε;
ΠΙΘΑΝΕΣ ΕΞΗΓΗΣΕΙΣ ΠΟΙΑ ΕΙΝΑΙ Η ΔΥΝΑΜΗ ΤΟΥ ΣΑΣΤΑ;
Οι ιθαγενείς ζούσαν εδώ επί χιλιάδες χρόνια.
Το όνομα Κάρουκ για το όρος Σάστα είναι Ούιτατκο, "Λευκό Όρος".
Οι πρακτικές της φυλής Κάρουκ προέρχονται από αυτό το μέρος.
Σύμφωνα με τις ιστορίες μας,
στην αρχή του χρόνου, μόνο τα πνεύματα περιφέρονταν στη Γη.
Και λένε πως την εποχή της μεγάλης μεταμόρφωσης,
κάποια από αυτά τα πνεύματα μεταμορφώθηκαν σε ζώα
και πέτρες, δέντρα, νερό,
όλα αυτά που υπάρχουν στον φυσικό κόσμο.
Και κάποια μεταμορφώθηκαν σε ανθρώπινα όντα.
Είναι σημαντικό να αναπτύξουν οι άνθρωποι μια σχέση
με το βουνό και με όλα τα πνεύματα.
Δεν βλέπουμε τον άνθρωπο και τη φύση ξεχωριστά.
Είναι μια αλληλοεξαρτώμενη σχέση.
Το βόρειο τμήμα της Καλιφόρνια είναι πολύ αραιοκατοικημένο.
Είναι μόνο χιλιόμετρα ανοιχτής γης και χωράφια.
Και στο κέντρο, έχουμε το όρος Σάστα.
Και στους πρόποδες του όρους Σάστα είναι η πόλη του όρους Σάστα.
Και δεν είναι σαν τις γύρω κοινότητες.
Πολλοί και διάφοροι άνθρωποι συνυπάρχουν
σε μια μικρή κοινότητα 3.600 ατόμων.
Έρχονται από όλο τον κόσμο για να ανέβουν το βουνό
και είναι από τα καλύτερα μέρη της χώρας για υπαίθριες δραστηριότητες.
Αλλά οι μισοί απ' αυτούς που ήρθαν,
είπαν ότι ήρθαν για πνευματικό τουρισμό.
Παρά τον μικρό πληθυσμό του,
το όρος Σάστα προσελκύει πάνω από 25.000 τουρίστες ετησίως.
Πολλοί απ' αυτούς μιλούν στα σόσιαλ μίντια για την πνευματικότητα της πόλης.
Ελάτε στη μεγαλύτερη αστρική πύλη του κόσμου.
Μόλις βρήκα αυτό το όμορφο δέντρο. Αυτό το δέντρο είναι πύλη.
Ρίχνει το φως στην καρδιά μας.
Το Όρος Σάστα είναι ένα εκλεκτικό συνονθύλευμα
πνευματικότητας από όλο τον κόσμο.
Κάποιοι το αποκαλούν Μέκκα του New Age.
Όλοι ήρθαν εδώ για κάποιον λόγο.
Ζω εδώ πάνω από 20 χρόνια.
Έμαθα για το Όρος Σάστα όταν ήμουν έφηβος στη Γιούτα.
Κάποιοι έλεγαν ότι είδαν οντότητες
και πνευματικές οπτασίες ενώ έκαναν πεζοπορία στο βουνό.
Και ιστορίες για έναν χαμένο πολιτισμό.
Με γοήτευε.
Το όρος Σάστα είναι σαν μια πόρτα για το παραφυσικό.
Οτιδήποτε πνευματικό μπορεί να περάσει απ' αυτήν.
Στην ερημιά γύρω από το όρος Σάστα,
υπάρχουν χιλιάδες σπηλιές και σήραγγες προς κάθε κατεύθυνση.
Πιο κοντά στο βουνό είναι η Σπηλιά του Πλούτωνα.
Μερικές φορές αυτό το μέρος είναι αποπνικτικό.
Σαν να σε παρακολουθούν.
Βλέπεις κάτι με την άκρη του ματιού σου
και νιώθεις ότι κάποιος κινείται εκεί.
Πολλοί λένε ότι βλέπουν πράγματα να μπαίνουν σε τοίχους,
σαν να υπάρχει πόρτα, και να εξαφανίζονται.
Πάντα υπήρχε η ιδέα ενός πνευματικού βασιλείου
όπου μπορείς να μπεις μέσω του όρους Σάστα.
Λέγεται ότι η σπηλιά του Πλούτωνα έχει μια πόρτα
που οδηγεί σε έναν χαμένο πολιτισμό που λέγεται Λεμουρία.
ΕΙΡΗΝΙΚΟΣ ΩΚΕΑΝΟΣ
Ο χαμένος πολιτισμός της Λεμουρίας
είναι από τους πιο ανθεκτικούς μύθους του Όρους Σάστα.
Αλλά πολλοί πιστεύουν ότι η Λεμουρία δεν είναι μύθος.
Τι μυστήρια κρύβουν οι σπηλιές του βουνού;
ΠΗΓΑΖΕΙ Η ΔΥΝΑΜΗ ΤΟΥ ΣΑΣΤΑ ΑΠΟ ΕΝΑΝ ΥΠΟΓΕΙΟ ΠΟΛΙΤΙΣΜΟ;
Πολλοί πιστεύουν ότι υπάρχει ένας φυσικός πολιτισμός,
μια γιγάντια πόλη κάτω από το όρος Σάστα.
Είναι μια ασυνήθιστη ιδέα.
Σύμφωνα με τον θρύλο,
η Λεμουρία ήταν μια αρχαία ήπειρος κατοικημένη από μια προηγμένη φυλή όντων.
Αλλά η Λεμουρία καταστράφηκε.
Κάποιοι λένε ότι ξέσπασε πόλεμος.
Άλλοι λένε ότι η ήπειρος βυθίστηκε στον βυθό του ωκεανού.
Όποια κι αν ήταν η αιτία, οι Λεμούριοι αναγκάστηκαν να φύγουν.
Πολλοί πιστεύουν ότι πήγαν στο όρος Σάστα,
όπου έχτισαν μια νέα πατρίδα, κρυμμένη βαθιά μέσα στο βουνό.
Ψάχνω την αλήθεια πολύ καιρό.
Γεννήθηκα και μεγάλωσα μορμόνος
και πίστευα την αλήθεια τους τα πρώτα 19 χρόνια της ζωής μου.
Έτσι, ψάχνοντας, βρήκα τη Λεμουρία.
Η Λεμουρία μοιάζει πολύ με τη Γη,
αλλά είναι λίγο πιο μεγαλειώδης.
Είναι όμορφη, οι καταρράκτες είναι ροζ και πράσινοι.
Είναι γεμάτη αγάπη.
Δεν υπάρχει αρνητικότητα εκεί.
Οι Λεμούριοι περιγράφονται συχνά
ως ψηλότεροι από τους μέσους ανθρώπους.
Είναι λευκά σκανδιναβικά όντα με γαλάζια μάτια και ξανθά μαλλιά.
Κάποιοι λένε ότι όταν οι Λεμούριοι κατέφυγαν κάτω από τη Γη,
ονόμασαν την πόλη τους Τέλος.
Πολλοί πιστοί χρησιμοποιούν τα ονόματα αδιακρίτως.
Υπάρχει μεγάλη διαμάχη για το πού είναι οι είσοδοι στη Λεμουρία ή στο Τέλος.
Κάποιοι έρχονται ψάχνοντας για φυσικές εισόδους.
Φημολογείται ότι υπάρχουν παντού,
και θα βρεις κόσμο που θα πάρει τα λεφτά σου,
για να σε πάει σε μια υποτιθέμενη είσοδο.
Αλλά τις περισσότερες φορές, είναι μια μη φυσική είσοδος.
Μας ενθαρρύνουν να διαλογιστούμε και ελπίζουμε να μας καλέσουν.
Αυτό μου ακούγεται αρκετά new age,
αλλά δεν με προσβάλλει.
Και οι ιθαγενείς έχουν ιστορίες με ανθρωπάκια
και γίγαντες στο βουνό.
Δεν ταξιδεύουν μέσω πύλης.
Είναι ένα άλλο είδος ανθρώπου με το οποίο έχουμε συγγένεια.
Η σχέση με τα πνεύματα που υπάρχουν στο βουνό
είναι κάτι φυσικό για τον άνθρωπο.
Είχα εμπειρίες διαλογισμού όπου με καλωσόρισαν στο Τέλος.
Αυτό που συνέβη ήταν
ότι πέρασα μέσα από το βουνό στη σφαίρα της πόλης.
Υπήρχαν διάφορα όντα που ήταν ψηλά και κοντά.
Ήταν μια θεμελιώδης εμπειρία
και ένα πνευματικό ταξίδι για μένα.
Οι Τελοσιανοί είναι προηγμένες εκδοχές μας
και μας δίνουν την ευκαιρία να μάθουμε, αν είμαστε ανοιχτοί σε αυτό.
Πηγαίνω ανθρώπους μέσω διαλογισμού στην πόλη Τέλος.
Μια γυναίκα, την πήγα στον Τέλος.
Μετά από μερικά λεπτά αρχίζει να κλαίει με λυγμούς.
Λέει "Δεν έχω νιώσει ποτέ τέτοια αγάπη
και την έψαχνα όλη μου τη ζωή".
Πώς πας στο Τέλος;
Πρέπει να είσαι ανοιχτόμυαλος και μη επικριτικός
και το μυαλό σου να είναι δεκτικό.
Και τότε ίσως δεις το Τέλος.
Ως επιστήμονας, το θεωρώ εντελώς γελοίο.
Δεν νομίζω ότι το Τέλος είναι πραγματικό μέρος. Όχι.
Ο κόσμος το βλέπει επειδή θέλει να το δει.
Ή απλώς επειδή θέλουν να γίνουν αποδεκτοί από μια ομάδα.
Αλλά οι ανόητες ιστορίες μπορούν να έχουν πνευματικές συνέπειες.
Η πρόσκληση στον πνευματικό παράδεισο μέσα στο όρος Σάστα
τόνωσε πολύ την πνευματική σκηνή εδώ.
Αλλά η Λεμουρία ξεκίνησε, βασικά,
ως ζωολογική ιδέα.
Ένας κύριος ονόματι Φίλιπ Σκλάτερ προσπαθούσε να καταλάβει
γιατί οι απολιθωμένοι λεμούριοι στη Μαδαγασκάρη και την Ινδία έμοιαζαν.
Υπέθεσε ότι υπήρχε κάποια βυθισμένη χερσαία γέφυρα
ή κάτι που επέτρεπε στους λεμούριους να πηγαινοέρχονται.
Νομίζω αστειευόταν όταν το ονόμασε Λεμουρία.
Πολλοί κόλλησαν με την ιδέα μιας βυθισμένης ηπείρου,
γιατί είναι κάτι που εξάπτει τη φαντασία.
Αρκετοί αποκρυφιστές και μυστικιστές
πήραν την επιστημονική ιδέα της Λεμουρίας
και άρχισαν να εισάγουν δικές τους πνευματικές και μεταφυσικές ιδέες.
Με τον καιρό, όσο περισσότερο λέγονται αυτοί οι θρύλοι
τόσο διανθίζονται με νέα στοιχεία.
Έτσι, οι λεμούριοι που διέσχιζαν μια χερσαία γέφυρα στον Ινδικό Ωκεανό,
έγιναν τελικά ένας βυθισμένος πολιτισμός στον Ειρηνικό Ωκεανό,
και οι κάτοικοί του πήγαν στο όρος Σάστα.
Τελικά, όσο προχωρούσε,
έγινε ένα μυστικιστικό τάγμα
που ζούσε μέσα στο βουνό.
Κι αν ήσουν στη σωστή συχνότητα και ήξερες πού να ψάξεις,
αν ήσουν αρκετά πνευματικά εξελιγμένος,
μπορεί να σε καλούσαν να μπεις μέσα.
Θα ήθελα να υπάρχει ένας αρχαίος πολιτισμός σε ένα βουνό.
Θα ήταν πολύ ενδιαφέρον, αλλά είμαι πολύ δύσπιστος.
Πολύ δύσπιστος.
Αν σκάψεις τόσο πολύ το βουνό,
θα αρχίσει να βυθίζεται.
Γεωλογικά, θα ήταν αδύνατον.
Όλα αυτά διασταυρώνονται με την επιστημονική φαντασία.
Αν οι Τελοσιανοί όντως υπάρχουν μέσα στο όρος Σάστα,
τίθεται το ερώτημα, πώς έφτασαν εκεί;
Μερικοί πιστοί λένε ότι το βουνό δεν είναι μόνο το σπίτι του Τέλος,
αλλά και μια πύλη προς τα αστέρια.
ΕΧΕΙ Η ΔΥΝΑΜΗ ΤΟΥ ΟΡΟΥΣ ΣΑΣΤΑ ΕΞΩΓΗΙΝΗ ΠΡΟΕΛΕΥΣΗ;
Πιστεύω ότι οι Τελοσιανοί είναι εξωγήινοι.
Το όρος Σάστα είναι ένα επίκεντρο διαγαλαξιακών ταξιδιών και επικοινωνιών.
Είναι σαν διαγαλαξιακό αεροδρόμιο.
Οι θεάσεις ΑΤΙΑ στο όρος Σάστα είναι πολύ συνηθισμένες.
Είναι σχεδόν ασυνήθιστο να μη βλέπεις δραστηριότητα.
Ένα βράδυ του 1992
αποφασίσαμε με τον φίλο μου να πάμε
να δούμε τα αστέρια στην ανατολική πλευρά του βουνού.
Καθόμασταν στην καρότσα του αμαξιού
και κοιτούσαμε τον ουρανό
και υπήρχε ένας σχηματισμός τριών αστεριών...
Ένα ισοσκελές τρίγωνο.
Που είναι η πύλη.
Βασικά, είναι μια παράκαμψη για το υπερδιάστημα.
Ξαφνικά, αυτά τα αστέρια αναβόσβησαν
και στο κέντρο έμοιαζε σαν...
Αν ανακινήσεις ένα μπουκάλι με αναψυκτικό και ανοίξεις το καπάκι,
φαίνεται ότι υπάρχει ένα κύμα ενέργειας.
Βγήκε ένα ΑΤΙΑ από μέσα.
Έκανε μια παύση καθώς λάμβανε υπόσταση.
Έκανε μια δεξιά στροφή και πήγε κατευθείαν στην πλαγιά του βουνού.
Υπάρχει μια πόρτα στην πλαγιά του βουνού,
αλλά ήταν καλά καλυμμένη.
Αν την κοιτούσες,
δεν έβλεπες τίποτα εκτός από έναν απότομο βράχο.
Ένα άλλο σκάφος βγήκε 15 λεπτά αργότερα
και έκανε το ίδιο μοτίβο.
Παρακολουθούσαμε τρεις ώρες.
Εννιά σκάφη βγήκαν και μπήκαν στην πλαγιά του βουνού.
Τρελάθηκα.
Νομίζω ότι οι εξωγήινοι ήρθαν να παρατηρήσουν
και να παρακολουθήσουν πώς ωριμάζουμε.
Για να μας εμποδίσουν να καταστρέψουμε τους εαυτούς μας
και ίσως και άλλους πολιτισμούς.
Πιστεύω ότι τα ΑΤΙΑ και οι εξωγήινοι είναι μια προηγμένη πιθανή μορφή μας.
Υπάρχει λόγος που τους βλέπεις,
και είναι απλώς η επίγνωση ότι δεν είμαστε η μόνη μορφή ζωής εδώ.
Έτσι, όταν τους δεις,
αντί να τρομοκρατηθείς ή να φοβηθείς,
μπορείς να αναγνωρίσεις ότι δεν είμαστε μόνοι.
Το όρος Σάστα είναι ένα από τα κλασικά βουνά ΑΤΙΑ,
μάλλον λόγω των φακοειδών σύννεφων.
Είναι ένα από τα καλύτερα μέρη για να δεις φακοειδές σύννεφο.
Το οποίο, αν έχεις βουνό,
υγρό αέρα και έχει αρκετή δύναμη,
σηκώνεται πάνω από το όρος Σάστα.
Και μόλις ανέβει, ο αέρας διαστέλλεται και ψύχεται.
Ξαφνικά, εμφανίζεται ένα σύννεφο, και καθώς κατεβαίνει στην άλλη πλευρά,
συμπιέζεται και το σύννεφο εξαφανίζεται.
Δηλαδή είναι ένα ρεύμα αέρα που συνεχώς δημιουργείται και εξαφανίζεται.
Αλλά πολλοί πιστεύουν ότι υπάρχουν Τελοσιανά διαστημόπλοια
κρυμμένα μέσα στα φακοειδή σύννεφα.
ΑΤΙΑ, επαφές με εξωγήινους,
εκατομμύρια άνθρωποι κάτω από το βουνό...
Αυτές οι ιδέες σε καθιστούν εύπιστο.
Είσαι στο έλεος της φαντασίας του κόσμου.
Αν ένα εξωγήινο είδος κρυβόταν μέσα σε ένα σύννεφο,
δεν θα χρησιμοποιούσε
ένα σύννεφο στο σχήμα που προσπαθεί να κρύψει.
Δεν είμαι εντελώς σκεπτικιστής με τέτοια πράγματα.
Δεν νομίζω ότι αποκλείεται.
Σχεδόν οποιοσδήποτε μπορεί να έρθει εδώ και να έχει μια ασυνήθιστη εμπειρία.
Και τις περισσότερες φορές, αυτό είναι κάτι θετικό και υγιές.
Αλλά μερικές φορές μπορεί να πάρει μια πιο σκοτεινή χροιά.
Και οι άνθρωποι να διαφθαρούν.
Ενώ πολλοί βρίσκουν φώτιση στο όρος Σάστα,
η ταραγμένη ιστορία του είναι αδιαμφισβήτητη.
Γιατί οι σκοτεινές δυνάμεις έλκονται από το βουνό;
ΤΟ ΧΡΗΣΙΜΟΠΟΙΟΥΝ ΓΙΑ ΕΚΜΕΤΑΛΛΕΥΣΗ;
Υπάρχουν πολλές αιρέσεις
που ξεκινούν από αυτό το βουνό.
Με προσβάλλει όταν κάποιος εκμεταλλεύεται τον κόσμο.
Μπορείς να καταλάβεις ποιοι θέλουν να γίνουν αρχηγοί αίρεσης,
και είχαμε πολλούς εδώ στο όρος Σάστα.
Συμπεριλαμβανομένης της Έιμι Κάρλσον, της διάσημης αρχηγού του Love Has Won.
Η Έιμι Κάρλσον έγινε διαβόητη
όταν οι ακραίες ιδέες κι ο ασυνήθιστος θάνατός της
μαθεύτηκαν στα δελτία και στα σόσιαλ μίντια.
Μια αρχηγός αίρεσης βρέθηκε νεκρή και μουμιοποιημένη σε υπνόσακο.
Το πτώμα βρέθηκε σε ένα πίσω δωμάτιο, ντυμένο
διακοσμημένο με χριστουγεννιάτικα φωτάκια και γκλίτερ γύρω από τα μάτια.
Η Κάρλσον πίστευε ότι είχε ζήσει εκατοντάδες φορές
και ότι είχε υπάρξει η Μέριλιν Μονρό, η Κλεοπάτρα και η Ιωάννα της Λωραίνης.
Ως αρχηγός του Love Has Won,
μοιραζόταν περήφανα τις περίεργες πεποιθήσεις και τη συμπεριφορά της
στην τηλεόραση και στα σόσιαλ μίντια.
Γεια σας, αγαπημένα όντα.
Είμαι η Μητέρα Θεά.
Μητέρα της Δημιουργίας, Μητέρα Γαία, Μητέρα Γη.
Επιτέλους βρέχει εδώ στο όρος Σάστα.
Ξέρετε ότι λέει ότι είναι ο Ιησούς;
- Ναι. - Ναι.
Ναι, έχει τα έγγραφα.
Έδωσα εντολή σε όλα τα άτομά μου να γυρίσουν πίσω στο φως.
Φατρία, τέρμα!
Πουτάνα πνευματικού εγωισμού, τέρμα!
Θυμάμαι ότι το διάβασα στην εφημερίδα και πόσο με παραξένεψε,
και μετά συνειδητοποίησα ότι η τελευταία τοποθεσία της
ήταν 16 χιλιόμετρα από το σπίτι μου.
Είναι λίγο αναπάντεχο,
μέχρι να το σκεφτείς για λίγο και να πεις "Λογικό".
Η σύνδεση του Love Has Won με το Όρος Σάστα
δεν ήταν μόνο η διαμονή στο Ντάνσμιρ.
Η Κάρλσον ισχυρίστηκε ότι ήταν η βασίλισσα της Λεμουρίας.
Χρησιμοποιούσαν διάφορα new age θέματα.
Μίλησαν για τη Λεμουρία και όλα αυτά που βλέπεις εδώ,
και αυτές οι ιδέες μετατρέπονται σε κάτι πολύ σκοτεινό, πολύ γρήγορα.
Για δεκαετίες, το όρος Σάστα έθεσε τα θεμέλια για πολλές αιρέσεις.
Μια γυναίκα που λεγόταν Αδελφή Θέδρα
έλεγε ότι από τη δεκαετία του '50 ήταν καθημερινά σε επαφή με εξωγήινους.
Οι ιδέες της έφτασαν στο όρος Σάστα από το Σικάγο, όπου ζούσε.
Και προφήτευσε
ότι ένα διαστημόπλοιο θα τους έπαιρνε από τον πλανήτη
πριν γίνει ένας μεγάλος κατακλυσμός σεισμών και φρίκης.
Άφησαν σπίτια και δουλειές
και πήγαν μαζί της στον καθορισμένο χρόνο.
Δύο κοινωνιολόγοι διείσδυσαν στην ομάδα της στο Σικάγο
και ήθελαν να μάθουν τι θα γινόταν με τους οπαδούς της
όταν δεν συνέβαινε αυτό το γεγονός και η προφητεία αποτύγχανε.
Και τελικά,
όλοι πίστεψαν ότι η αγάπη τους είχε αποτρέψει την καταστροφή
και επέμειναν στην πίστη τους στην αδελφή Θέδρα και στους εξωγήινους.
Και οι κοινωνιολόγοι επινόησαν τον όρο "γνωστική ασυμφωνία".
Είσαι τόσο μπλεγμένος με αυτό που πιστεύεις
που δεν βλέπεις τις αποδείξεις ότι δεν υπάρχει.
Αργότερα, η αδελφή Θέδρα μετακόμισε στο όρος Σάστα.
Είχε μια μεγάλη ομάδα ακολούθων,
κάποιους πολύ μορφωμένους.
Αλλά ακόμα και οι έξυπνοι άνθρωποι δεν θέλουν αποδείξεις.
Λίγοι έχουν τα εργαλεία να αξιολογήσουν την αλήθεια.
Οι ηγέτες αιρέσεων θέλουν εξουσία και έλεγχο.
Και εφευρίσκουν αυτά τα πνευματικά ψέματα,
για να ελέγχουν τη συμπεριφορά, τις πράξεις και τις σκέψεις τους.
Επιπλέον, τα χρησιμοποιούν για να ελέγξουν το αφήγημα του παρελθόντος.
Μπορείς να επινοήσεις μια ιστορία
για να αιτιολογήσεις πώς δικαιούσαι να είσαι σε ένα μέρος που δεν σου ανήκει.
Οι ιθαγενείς Αμερικανοί είναι εδώ από αμνημονεύτων χρόνων.
Το όρος Σάστα είναι ένα ιερό βουνό των ιθαγενών.
Αυτή η ιδέα ενός πνευματικού βασιλείου μέσα στο βουνό
προέρχεται από την κοσμολογία και ιστορία των ιθαγενών Αμερικανών.
Όταν έρχεσαι σε ένα μέρος όπως το όρος Σάστα
και ισχυρίζεσαι ότι οι Λεμούριοι ή οι Τελοσιανοί
είναι εδώ ένα εκατομμύριο χρόνια,
πρόκειται για κλοπή της ιστορίας.
Βλάπτει τους ιθαγενείς,
την ιστορία και τη σύνδεσή τους με το βουνό.
Τα πρώτα είδη τελετών που γίνονταν σ' αυτό το σπήλαιο
ήταν από ιθαγενείς.
Έκαναν τελετουργικές πνευματικές πρακτικές εδώ.
Και όταν οι άποικοι εγκαταστάθηκαν εδώ,
όλες αυτές οι σπηλιές καταλήφθηκαν από μυστικές κοινωνίες
που πραγματοποιούσαν μασονικές αποκρυφιστικές τελετές.
Είναι ένα από τα πράγματα που αμαύρωσαν αυτό το μέρος.
Γινόταν από μια μυστική εταιρία
που αυτοαποκαλούνταν το Βελτιωμένο Τάγμα των Κόκκινων Ανδρών.
Έρχονταν σ' αυτήν τη σπηλιά,
ντύνονταν σαν τους ιθαγενείς Αμερικανούς
και κορόιδευαν την κουλτούρα και τις τελετουργίες τους.
Ήταν ένας τρόπος να απαξιώσουν την ανθρωπιά τους.
Έχουν έρθει εδώ άνθρωποι που έκαναν άθλια πράγματα.
Οι άνθρωποι έχουν κάποιες περίεργες ιδέες
που νομίζουν ότι βελτιώνουν τον χρόνο τους στη Γη.
Οι ιθαγενείς έχουν διατηρήσει τον πολιτισμό τους για χιλιετίες.
Ως άνθρωποι, είμαστε όλοι συγγενείς.
Όλοι έχουμε ευθύνη ο ένας απέναντι στον άλλον.
Οι θρύλοι που περιβάλλουν το όρος Σάστα ίσως μείνουν για πάντα μυστηριώδεις.
Όταν τόσοι άνθρωποι ισχυρίζονται ότι έχουν την ίδια εμπειρία,
είναι αλήθεια;
Ή είναι αποκύημα της συλλογικής φαντασίας;
Όποια κι αν είναι η απάντηση,
κάτι ασυνήθιστο συμβαίνει στο όρος Σάστα.
Πιστεύω ότι σίγουρα κάτι παραφυσικό και πνευματικό συμβαίνει εδώ.
Απλώς φαίνεται να παίρνει όποια μορφή θέλεις.
Αυτό μπορεί να είναι κάτι άκακο
ή κάτι επιβλαβές για τον κόσμο.
Δεν μπορείς να το καταλάβεις αν δεν έρθεις ο ίδιος
και ο διπλανός σου λέει ότι ακούει φωνές.
Και τον κοιτάς στα μάτια και σκέφτεσαι "Δεν μου λέει ψέματα".
Οι μύθοι επεκτείνονται, συνεχίζουν, δεν έχουν εξαφανιστεί,
γιατί υπάρχει κάτι σ' αυτήν την επιβλητική ομορφιά
και τη φυσικότητα του τοπίου
που ενισχύει τις ασυνήθιστες εμπειρίες.
Τα αφηγήματα είναι ψευδή,
αλλά έχουν όλα έναν κόκκο βιωματικής αλήθειας.
Πρέπει να ρωτήσεις τη διαίσθησή σου τι σου ταιριάζει.
Αρκεί να είσαι ανοιχτός.
Ελάτε στο βουνό και ζήστε μια εμπειρία.
Ελάτε στο βουνό, ανοίξτε τον εαυτό σας στις πολλές πιθανότητες που ίσως υπάρχουν.
Είναι το μεγάλο μυστήριο
και δεν ξέρουμε τα πάντα για το τι συμβαίνει γύρω μας.
Δεν χάνω χρόνο προσπαθώντας να καταλάβω πράγματα που απλώς υπάρχουν.
Κάποια από αυτά δεν είναι γραφτό να τα καταλάβουμε.
Υποτιτλισμός: Κατερίνα Τριανταφύλλου